Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 140

45. § A Szolgálati Szabályzat 162. pontja helyébe a következő rendelkezés lép: „162. A századparancsnok-helyettes kötelességei: — legyen mindenkor olyan ismeretek birtokában, hogy a parancsnok távollétében képes legyen zökkenőmentesen átvenni a vezetést; — szervezi és irányítja a század felkészítését és kiképzését, személyesen vezeti a legfontosabb foglalkozásokat, gondoskodik a foglalkozásvezetők felkészítéséről, a szükséges kiképzési eszközökről, anyagokról; — meghatározza a raj felmérő-foglalkozások követelményeit; — szervezi és vezeti a század szintű bemutató foglalkozásokat; — ellenőrzi a foglalkozásokon a biztonsági és környezetvédelmi rendszabályok ismeretét, gondoskodik azok betartásáról; — biztosítja a századnál a katonai szolgálati feladatok szabályzat szerinti megvalósulását, az alakiság, az alaki fegyelem követelményeinek a betartását; — kapcsolatot tart a század minden katonájával, őket név szerint ismerje; 2001/96. szám — irányítja a szakaszparancsnokok, a század kiképző tiszthelyettes és a rajparancsnokok felkészítését; — végzi az állomány fizikai felkészítésével, a kiképzéssel kapcsolatos versenymozgalommal, a katonasporttal és a drogmegelőzéssel kapcsolatos feladatokat; — ellenőrzi a kiképzési eredmények nyilvántartását; — a század minden területére kiterjedően személyes ellenőrző tevékenységet folytat, és intézkedik az ellenőrzés során feltárt hiányosságok megszüntetésére; — vezeti és irányítja a századparancsnok által meghatározott egyéb feladatok végrehajtását.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes